17/04/2020 | Administración LocalMunicipal
Fene
Secretaría
Convocatoria comisión de servizos posto técnico/a de xestión financeira e recadación

ANUNCIO ASUNTO: CONVOCATORIA COMISIÓN DE SERVIZOS POSTO TÉCNICO/A DE XESTIÓN FINANCEIRA E RECADACIÓN Faise público que o 08.04.2020 ditouse a Resolución da alcaldía núm.316/2020, cuxa parte dispositiva establece: PRIMEIRO.- Acordar a tramitación do procedemento, mediante comisión de servizos voluntaria, encamiñado á provisión dun posto de traballo que se atopa vacante no Departamento de Xestión Económica do Concello, que se considera indispensable para o funcionamento básico dos servizos económicos municipais, de acordo co disposto no apartado 4º da Disposición Adicional 3ª do RD 463/2020. SEGUNDO.- Convocar a provisión dun posto no Departamento de Xestión Económica do Concello de Fene, código 02.00.00.01 da relación de postos de traballo, pertencente ao subgrupo A2, para a súa cobertura en comisión de servizos por un/unha funcionario/a de carreira en activo dun Concello da Comunidade Autónoma de Galicia, que estea en posesión do título de diplomado/a ou graduado/a universitario de Administración e Dirección de Empresas, Economía ou equivalentes, ao abeiro do artigo 96 da Lei 2/2015, do 29 de abril, do emprego público de Galicia. O posto atópase vacante actualmente, polo que a incorporación da persoa seleccionada terá lugar de modo inmediato e polo prazo dun ano, prorrogable, agás reincorporación da titular antes de que transcorran os ditos prazos. TERCEIRO.- Publicar a convocatoria desta comisión de servizos no BOP da Coruña conforme ao seguinte detalle: -Posto: Técnico/a de xestión financeira e recadación. Escala: Administración Especial Subescala: Técnica Grupo/Subgrupo de clasificación: A2 Nivel de complemento de destino: 26 Complemento específico anual: 8.500 € Funcións do posto: · Asumir a asistencia técnica en tódalas actuacións que legalmente se lle recoñecen á Tesourería e Intervención e que forman parte das competencias asumidas polo Departamento, no eido da súa capacitación profesional e competencial. · Prestar asistencia técnico-administrativa na tramitación dos expedientes propios do Departamento, no eido da súa capacitación profesional e competencial. · Realizar labores de execución, instrución e coordinación xeral das diferentes actividades e do persoal do Departamento, baixo a supervisión directa da Intervención e Tesourería. · Prestar asesoramento, no eido das súas competencias e capacitación profesional, cando así sexa requirido dende os diferentes departamentos ou servizos. · Substitución accidental da Intervención e Tesourería en caso de ausencia. · Calquera outra, propia da súa capacitación profesional, e vinculada co eido competencial no que se integra. -Requisitos: · Ter a condición de funcionario/a de carreira en activo dun Concello da Comunidade Autónoma de Galicia, pertencente ao grupo: A, subgrupo: A2, escala: administración xeral/especial; subescala: de xestión/técnica; e posuír algunha das seguintes titulacións: Diplomatura, Grao universitario en Administración e Dirección de Empresas, Economía ou equivalente. · Contar co informe previo favorable do Concello de procedencia. -Prazo de presentación: 10 días naturais dende a publicación do anuncio no BOP da Coruña. -Documentación a presentar: instancia, conforme ao modelo do anexo I, acompañada de: Copia do documento nacional de identidade, ou pasaporte. Currículum vitae onde se indiquen os méritos alegados (experiencia). Certificación que acredite a condición de funcionario/a de carreira en activo, pertencente ao subgrupo A2, escala: administración xeral/especial; subescala: de xestión/técnica; dun Concello da Comunidade Autónoma de Galicia. Certificación acreditativa da experiencia profesional alegada e informe de vida laboral. Copia do documento acreditativo de estar en posesión da titulación de Diplomatura, Grao universitario en Administración e Dirección de Empresas, Economía ou equivalente. Informe favorable da Administración pública de procedencia. -Publicidade: No caso de que haxa que facer algún tipo de requirimento ou realizar algún anuncio relativo a este proceso de provisión, realizarase a través da súa publicación na páxina web do Concello de Fene. No caso de que a instancia/documentación presentada teña que ser obxecto de emenda, outorgarase un prazo de 5 días naturais. -Criterio da selección: a maior idoneidade, discrecionalmente apreciada, considerando a experiencia alegada. -Duración da comisión de servizos: Dun ano, prorrogable, agás reincorporación da titular antes de que transcorran os ditos prazos. -Toma de posesión: se non implica cambio de residencia, deberá producirse no prazo de 3 días hábiles. Se implica cambio de residencia, deberá producirse no prazo de 7 días hábiles, de acordo co artigo 14 do Decreto 93/1991, do 20 de marzo. Os ditos prazos cóntanse a partir da publicación da adxudicación da comisión de servizos no BOP da Coruña. -Réxime xurídico: para o non previsto nesta convocatoria, aplicarase supletoriamente a normativa estatal e autonómica que proceda para a provisión de postos. ANEXO I D/Dona ________________________________________________________________________________________________ con data de nacemento _______________________________________ con DNI núm. ____________________ e domicilio en _________________________________________________________________________________ C. P. _______________ (teléfono __________________; correo electrónico __________________________________) ante o sr. alcalde do Concello de Fene, COMPAREZO e DIGO: -Que pertenzo á administración __________________________________, que ingresei en data _________________________, que exerzo na actualidade o posto de _____________________________________________________________________ co nivel _____________. -Que reúno todos e cada un dos requisitos establecidos no proceso de provisión de postos de traballo convocado. -Que achego á presente: · Copia do documento nacional de identidade, ou pasaporte. · Currículum vitae onde se indiquen os méritos alegados (experiencia). · Certificación que acredite a condición de funcionario/a de carreira en activo, pertencente ao subgrupo A2, escala: administración xeral/especial; subescala: de xestión/técnica; dun Concello da Comunidade Autónoma de Galicia. · Certificación acreditativa da experiencia profesional alegada e informe de vida laboral. · Copia do documento acreditativo de estar en posesión da titulación de Diplomatura, Grao universitario en Administración e Dirección de Empresas, Economía ou equivalente. · Informe favorable da Administración pública de procedencia. Por todo o exposto, SOLICITA que se teña por presentada esta solicitude para a cobertura temporal dun posto de traballo de técnico/a de xestión financeira e recadación mediante comisión de servizos. En___________________, _____ de __________________ de 20___ Asdo.: ________________________ ALCALDE DO CONCELLO DE FENE CUARTO.- Dar conta da presente resolución ao departamento de persoal e á intervención municipal. QUINTO.- Contra este acordo que pon fin á vía administrativa poderá interpoñer potestativamente o RECURSO DE REPOSICIÓN ante o mesmo órgano que o ditou no prazo dun mes, contado a partir do día seguinte ao da súa publicación significándolle que se interpón o recurso de reposición non poderá interpoñer o recurso contencioso-administrativo até que sexa resolto expresamente, ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado Contencioso-administrativo de Ferrol, no prazo de dous meses, contados desde o día seguinte ao da notificación da resolución expresa do recurso de reposición, ou no prazo de seis meses, contados desde o día seguinte ao de aquel no que se teña producido o acto presunto. Non obstante, poderán interpoñer directamente RECURSO CONTENCIOSO-ADMINISTRATIVO, no prazo de dous meses, contados desde o día seguinte ao da presente publicación, ante o Xulgado Contencioso-Administrativo de Ferrol, sen prexuízo de que poida exercitar calquera outro recurso que estime pertinente. Os prazos indicados para interpoñer recurso administrativo iniciaranse ao día seguinte de que queden sen efecto as medidas establecidas na Disposición adicional oitava do Real Decreto Lei 11/2020 do 31 de marzo, polo que se adoptan medidas urxentes complementarias no ámbito social e económico para facer fronte ao COVID-19, isto é, computaranse dende o día hábil seguinte a data de finalización da declaración del estado de alarma feita polo RD 463/2020. O anterior enténdese sen prexuízo da eficacia e executividade do acto administrativo obxecto de recurso ou impugnación. Os prazos procesuais iniciaranse ao día seguinte de que queden sen efecto as medidas establecidas Disposición adicional Segunda (Suspensión de prazos procesuais) do Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19 -coas modificacións introducidas polo Real Decreto 465/2020, do 17 de marzo- e as súas prórrogas. SEXTO.- Anunciar esta convocatoria na páxina web municipal e no BOP da Coruña. Fene, 08 de abril de 2020 O alcalde Asdo.: Juventino José Trigo Rey.